**Broj: 05-011/21-10514/1/1 Podgorica, 28. decembar. 2021. godine**

Na osnovu člana 32ž stav 1 Zakona o nevladinim organizacijama (“Službeni list CG“, br. 39/11 i 37/17), a u vezi sa **Javnim konkursom „Darovit/a sam-podržite me“**, objavljenim dana 05. 11. 2021. godine, u postupku odlučivanja o raspodjeli sredstava za finansiranje projekata i programa nevladinih organizacija u 2021. godini u oblasti institucionalnog i vaninstitucionalnog obrazovanja – podoblast podrška darovitim učenicima, Komisija Ministarstva prosvjete, nauke, kulture i sporta za raspodjelu sredstava za finansiranje projekata/programa nevladinih organizacija, donosi

 **ODLUKU**

**O RASPODJELI SREDSTAVA NEVLADINIM ORGANIZACIJAMA**

I Vrši se raspodjela sredstava za realizaciju sljedećih projekata nevladinih organizacija u oblasti institucionalnog i vaninstitucionalnog obrazovanja – podoblast podrška darovitim učenicima za 2021. godinu:

1. Za realizaciju projekta **„Naučnionica – talenti na zadatku“** dodjeljuje se iznos 14.980,00 eura, koji će realizovati **NVO „Fondacija za promovisanje nauke PRONA“** iz Podgorice;
2. Za realizaciju projekta **„Moj QR code“** dodjeljuje se iznos 14.815.00 eura, koji će realizovati **NVO „SISTEM“** iz Podgorice;
3. Za realizaciju projekta **„DAROVITOST U FOKUSU“** dodjeljuje se iznos 15.000,00 eura, koji će realizovati **NVO „IDENTITET“** iz Podgorice;
4. Za realizaciju projekta **„Saradnjom do razvoja potencijala i unapređenja vaspitno – obrazovnih mogućnosti darovitih učenika i učenica u Podgorici i Kolašinu“** dodjeljuje se iznos 14.823,20 eura, koji će realizovati **NVO „Udruženje roditelja djece sa teškoćama u razvoju“** iz Podgorice;
5. Za realizaciju projekta **„Pasoš darovitosti“** dodjeljuje se iznos 12.100,00 eura, koji će realizovati **NVO „Zenit plus Montenegro“** iz Podgorice;
6. Za realizaciju projekta **„Iskra znanja i vještina“** dodjeljuje se iznos 13.718,40 eura, koji će realizovati **NVO „Udruženje biologa Crne Gore - Cellula“** iz Podgorice;
7. Za realizaciju projekta **„Razvijanjem talenata do cilja“** dodjeljuje se iznos 11.998,40 eura, koji će realizovati **NVO „Asistent“** iz Podgorice;
8. Za realizaciju projekta **„Prepoznaj svoj talenat“** dodjeljuje se iznos 12.000,00 eura, koji će realizovati **NVO „Centar kreativnih vještina“** iz Berana;
9. Za realizaciju projekta **„Medijskom pismenošću do razvoja talenata srednjoškolaca – SMART!“** dodjeljuje se iznos 11.696,00 eura, koji će realizovati **NVO „Centar za građansko obrazovanje CGO“** iz Podgorice;
10. Za realizaciju projekta „**Budi kreativan uz nove tehnologije!**“ dodjeljuje se iznos 10.067,20 eura, koji će realizovati **NVO „Radio klub“** iz Podgorice**.**
11. Za realizaciju projekta „**Matematika+**“ dodjeljuje seiznos 9.952,00 eura, koji će realizovati **NVO „Udruženje nastavnika matematike“** iz Podgorice;
12. Za realizaciju projekta **„Od prve pjesme do prve knjige“** dodjejuje seiznos 5.160,00 eura, koji će realizovati **NVO „Udruženje izdavača i knjižara Crne Gore“** iz Podgorice;
13. Za realizaciju projekta **„Mladi novi svijet”** dodjejuje seiznos 11.280,00 eura, koji će realizovati **NVO „Multimedijal Montenegro“** iz Bijelog Polja;
14. Za realizaciju projekta **„Darovitost kroz vannastavne aktivnosti”** dodjejuje seiznos 8.788,00 eura, koji će realizovati **NVO „Ronilački tim- Tim ajkula “** iz Bijelog Polja;
15. Za realizaciju projekta **„Osnivanje centra za darovite “ASKA”** dodjejuje seiznos 11.880,00 eura, koji će realizovati **NVO „PORTRET“** iz Bara;
16. Za realizaciju projekta **„Mladi crnogorski talenti: podrška, usmjerenje i razvoj”** dodjejuje seiznos 11.672,00 eura, koji će realizovati **NVO „ORGANIZACIJA CRNOGORSKIH STUDENATA U INISTRANSTVU“** iz Podgorice;

II Komisija će u roku od 30 dana od dana objavljivanja ove Odluke zaključiti ugovore sa nevladinim organizacijama kojima su dodijeljena sredstva za finansiranje projekata/programa, kojima će se definisati način isplate, korišćenje sredstava, izvještavanje i nadzor nad realizacijom projekta/programa za koji su dodijeljena sredstva.

III Ova odluka objaviće se na internet stranici Ministarstva prosvjete, nauke, kulture i sporta i portalu e-uprave i dostavlja se učesnicima konkursa.

O b r a z l o ž e nj e

Komisija za raspodjelu sredstava Ministarstva prosvjete, nauke, kulture i sporta u skladu sa članom 32v Zakona o nevladinim organizacijama (“Službeni list CG“, br.39/11 i 37/17) raspisala je Javni konkurs „DAROVIT/A SAM – PODRŽITE ME“ broj **05-011/21-10514 /1** od 5. novembra 2021. godine (u daljem tekstu: Javni konkurs) za finansiranje projekata/programa nevladinih organizacija u oblasti podrška darovitim učenicima. Iznos sredstava opredijeljen ovim javnim konkursom iznosi 190.000,00 eura. Konkurs je sačinjen u skladu sa članom 2 i 3 Odluke o utvrđivanju prioritetnih oblasti od javnog interesa i visine sredstava za finansiranje projekata i pograma nevladinih organizacija u 2021. godini („Službeni list CG“, br. 57/19) i članovima 3 i 4 Pravilnika o sadržaju javnog konkursa za raspodjelu sredstava za finansiranje projekata i programa nevladinih organizacija i izgledu i sadržaju prijave na javni konkurs („Službeni list CG“, br. 14/18).

Po Javnom konkursu dostavljeno je 28 prijava od strane 28 nevladinih organizacija, i to: NVO „Fondacija prijatelji OŠ Savo Pejanović, NVU „Udruženje biologa Crne Gore- Celulla“, NVO „Organizacija za brigu i razvoj djeteta“, NVO „Udruženje psihologa Crne Gore“, NVO „Ronilački klub „Tim ajkula“, NVO „Mreža 9“ , NVO „Zenit plus Montenegro“, NVO „Asistent“, NVO „SISTEM“ , NVO „Identitet“, NVO “Udruženje roditelja djece sa teškoćama u razvoju“, NVO „Portret“ , NVO „Inter lingua“, NVO „Unija srednjoškolaca“, NVO „Centar za građansko obrazovanje“, NVO „Energeko“, NVO „Radio klub Podgorica“, NVO „Udruženje izdavača i knjižara Crne Gore“, NVO „Fondacija za promovisanje nauke-Prona“, NVO „Organizacija crnogorskih studenata u inostranstvu Omsa“, NVO „Zinak“, NVO “Udruženje nastavnika matematike“, NVO „Novi poredak“, NVO „Zbornica CG“, NVO „Multimedijal Montenegro“, NVO „Centar kreativnih vještina“, NVO „Institut za socijalnu obrazovnu politiku ISOP“ i NVO „Centar za afirmaciju RE populacije“.

Postupajući po navedenim prijavama Komisija je, nakon izvršene administrativne provjere prijavljenih projekata/programa, utvrdila Zapisnikom broj: **05-011/21-10514/35** od 14. decembra 2021. godine da je dostavljeno 23 potpunih i 5 nepotpunih prijava, i to: NVO „Udruženje psihologa Crne Gore“, NVO „Mreža 9“, NVO „Udruženje roditelja djece i omladine sa teškoćom u razvoju“, NVO „Novi poredak“, NVO „Institut za socijalnu i obrazovnu politiku ISOP“.

U skladu sa stavom 2 člana 32g Zakona o nevladinim organizacijama Komisija je **15. decembra 2021. godine** na internet stranici Ministarstva prosvjete, nauke, kulture i sporta objavila listu nevladinih organizacija koje nijesu dostavile urednu i potpunu prijavu, uz ukazivanje na utvrđene nedostatke koji se odnose na prijavu, odnosno potrebnu dokumentaciju. Nevladine organizacije sa pomenute liste su bile dužne da u skladu sa stavom 3 istog člana Zakona, u roku od pet dana od dana objavljivanja liste, otklone utvrđene nedostatke.

Nakon predviđenog roka Zapisnikom broj **05-011/21-10514 /30 19. decembra 2021. godine** je evidentirano da su svih 5 organizacija postupile na propisan način i dostavile potrebnu dokumentaciju. Stoga je utvrđeno da su svih 28 prijavnih aplikacija potpune i to:

NVO „Fondacija prijatelji OŠ Savo Pejanović, NVU „Udruženje biologa Crne Gore - Celulla“, NVO „Organizacija za brigu i razvoj djeteta“, NVO „Udruženje psihologa Crne Gore“, NVO „Ronilački klub - Tim ajkula“, NVO „Mreža 9“ , NVO „Zenit plus Montenegro“, NVO „Asistent“, NVO „SISTEM“ , NVO „Identitet“, NVO “Udruženje roditelja djece sa teškoćama u razvoju“, NVO „Portret“ , NVO „Inter lingua“, NVO „Unija srednjoškolaca“, NVO „Centar za građansko obrazovanje“, NVO „Energeko“, NVO „Radio klub Podgorica“, NVO „Udruženje izdavača i knjižara Crne Gore“, NVO „Fondacija za promovisanje nauke - Prona“, NVO „Organizacija crnogorskih studenata u inostranstvu Omsa“, NVO „Zinak“, NVO “Udruženje nastavnika matematike“, NVO „Novi poredak“, NVO „Zbornica CG“, NVO „Multimedijal Montenegro“, NVO „Centar kreativnih vještina“, NVO „Institut za socijalnu obrazovnu politiku ISOP“ i NVO „Centar za afirmaciju RE populacije“.

Nakon toga, 28 prijava nevladinih organizacija koje su ispunile uslove da mogu biti bodovane, u smislu člana 32đ Zakona o nevladinim organizacijama, dostavljene su angažovanim nezavisnim procjenjivačima, koji su izvršili bodovanje prema utvrđenim kriterijumima.

Shodno izvršenom bodovanju od strane nezavisnih procjenjivača Komisija je u skladu sa članom 32e Zakona o nevladinim organizacijama utvrdila Rang listu projekata, odnosno programa broj: 05-011/21-10514 /43 od 24. 12. 2021. godine:

Projekat „Naučnionica – talenti na zadatku“, predložen od NVO „Fondacija za promovisanje nauke PRONA“ iz Podgorice, sa prosjekom broja bodova 86,5; Projekat „Moj QR code“, predložen od NVO „SISTEM“ iz Podgorice, sa prosjekom broja bodova 86,5; Projekat „DAROVITOST U FOKUSU“, predložen od NVO „IDENTITET“ iz Podgorice, sa prosjekom broja bodova 83; Projekat „Saradnjom do razvoja potencijala i unapređenja vaspitno – obrazovnih mogućnosti darovitih učenika i učenica u Podgorici i Kolašinu“, predložen od NVO „Udruženje roditelja djece sa teškoćama u razvoju“ iz Podgorice, sa prosjekom broja bodova 82; Projekat „Pasoš darovitosti“, predložen od NVO „Zenit plus Montenegro“ iz Podgorice, sa prosjekom broja bodova 80; Projekat „Iskra znanja i vještina“ predložen od NVO „Udruženje biologa Crne Gore - Cellula“ iz Podgorice, sa prosjekom broja bodova 79,5; Projekat „Razvijanjem talenata do cilja“, predložen od NVO „Asistent“ iz Podgorice, sa prosjekom broja bodova 77,5; Projekat „Prepoznaj svoj talenat“ predložen od NVO „Centar kreativnih vještina“ iz Berana, sa prosjekom broja bodova 74; Projekat „Medijskom pismenošću do razvoja talenata srednjoškolaca – SMART!“, predložen od NVO „Centar za građansko obrazovanje CGO“ iz Podgorice, sa prosjekom broja bodova 74; Projekat „Budi kreativan uz nove tehnologije!“, predložen od NVO „Radio klub“ iz Podgorice, sa prosjekom broja bodova 71,5; Projekat „Matematika+“, predložen od NVO „Udruženje nastavnika matematike“ iz Podgorice, sa prosjekom broja bodova 71,5; Projekat „Od prve pjesme do prve knjige“, predložen od NVO „Udruženje izdavača i knjižara Crne Gore“ iz Podgorice, sa prosjekom broja bodova 71; Projekat „Mladi novi svijet”, predložen od NVO „Multimedijal Montenegro“ iz Bijelog Polja, sa prosjekom broja bodova 70,5; Projekat „Darovitost kroz vannastavne aktivnosti”, predložen od NVO „Ronilački tim – tim ajkula“ iz Bijelog Polja, sa prosjekom broja bodova 69; Projekat „Osnivanje centra za darovite “ASKA”, predložen od NVO „PORTRET“ iz Bara, sa prosjekom broja bodova 66; Projekat „Mladi crnogorski talenti: podrška, usmjerenje i razvoj”, predložen od NVO „ORGANIZACIJA CRNOGORSKIH STUDENATA U INISTRANSTVU OMSA“ iz Podgorice, sa prosjekom broja bodova 65; Projekat „Snaga riječi“, podržan od strane NVO „ZINAK“ iz Podgorice, sa prosjekom broja bodova 63,5; Projekat „Sa kompetencijama uspješno kroz izazove“, predložen od strane NVO „Novi poredak“ iz Bijelog Polja, sa prosjekom broja bodova 63,5; Projekat „U mojim rukama je dar!“, predložen od NVO „Centar za afirmaciju RE populacije“ iz Nikšića, sa prosjekom broja bodova 62,5; Projekat „Afirmacija vannastavnih aktivnosti kao najbolji nacin promovisanja i podrske darovitim ucenicima“, predložen od strane NVO „Dječiji savez“ iz Podgorice, sa prosjekom broja bodova 61; Projekat „Mladi talenti za digitalnu budućnost“, predložen od NVO „INTER LINGUA“ iz Podgorice, sa prosjekom broja bodova 60; Projekat „Krilima rada i talenta do uspjeha“, predložen od NVO „Unija srednjoškolaca“ iz Podgorice, sa prosjekom broja bodova 59,5; Projekat „Istaknimo umjetničke talente“, predložen od NVO „Institut za socijalnu i obrazovnu politiku ISOP“ iz Danilovgrada, sa prosjekom broja bodova 59,5; Projekat

„Prepoznajmo velike dok su još mali!“, predložen od NVO „Fondacija prijatelji OŠ “Savo Pejanović“ iz Podgorice, sa prosjekom broja bodova 55,5; Projekat „Talentovani učenik u centru“, predložen od NVO „Udruženje psihologa Crne Gore“ iz Podgorice, sa prosjekom broja bodova 51; Projekat „Korakom darovitosti kroz svijet programiranja“, predložen od NVU „Zbornica CG“ iz Nikšića, sa prosjekom broja bodova 45; Projekat „Zelena energija – šansa za nove talente“, predložen od NVO „Energeko“ iz Podgorice, sa prosjekom broja bodova 41,5; Projekat „Škola slikarstva za talente“, predložen od NVO „MREŽA 9“ iz Plava, sa prosjekom broja bodova 27.5.

Polazeći od obaveza utvrđenih članom 32ž stav 2 Zakona o nevladinim organizacijama Komisija je prilikom donošenja ove Odluke vodila računa o visini potrebnih sredstava za finansiranje svakog pojedinačnog projekta, odnosno programa u odnosu na ukupan iznos sredstava opredijeljenih za raspodjelu, broju bodova za svaki projekat/program. U tom slmislu članom 8 Uredbe o finansiranju projekata i programa nevladinih organizacija u oblastima od javnog interesa (“Službeni list CG”, br. 13/18) predviđeno je da se konačan broj bodova za svaki projekat, odnosno program utvrđuje tako što se zbir ukupnog broja bodova dva nezavisna procjenjivača dijeli sa dva.

Komisija je od podnosilaca projekata, odnosno programa sa utvrđene rang liste, shodno visini raspoloživih sredstava tražila izjašnjenje o tome da li se projekat, odnosno program može realizovati sa manje dodijeljenih sredstava, vodeći pri tom računa o tome da se projekat, odnosno program, po pravilu, finansira u iznosu koji ne može biti manji od 80 % iznosa sredstava navedenog u prijavi na Javni konkurs i da ukupan iznos sredstava koja se na osnovu konkursa mogu dodijeliti nevladinoj organizaciji za finansiranje projekata, odnosno programa, ne može preći 20 % od ukupno opredijeljenih sredstava koja se raspodjeljuju na osnovu konkursa.

Postupajući po ovom pozivu nevladine organizacije koje su pozvane shodno raspoloživom iznosu sredstava i utvrđenoj rang listi dostavile su, u zakonski propisanom roku od dana traženja izjašnjenja, u pisanom obliku izjašnjenje da sa manje dodijeljenih sredstava mogu realizovati projekat, odnosno program. U tom smislu, Komisija je konstatovala da su se stekli uslovi za donošenje Odluke kojom će se raspodijeliti raspoloživa sredstva nevladinim organizacijama koje su ispunile propisane uslove. Shodno tome, a polazeći od raspoloživih sredstava, Komisija je raspodjelu izvršila na način što je nevladinim organizacijama sa utvrđene rang liste dodjeljivala sredstva do visine raspoloživih sredstava, što znači da su sredstva dodijeljena za šesnaest projekata, dok za prijave:

Projekat „Snaga riječi“, predložen od strane NVO „ZINAK“ iz Podgorice; Projekat „Sa kompetencijama uspješno kroz izazove”, predložen od strane NVO „Novi poredak“ iz Bijelog Polja; Projekat „U mojim rukama je dar!“, predložen od NVO „Centar za afirmaciju RE populacije“ iz Nikšića; Projekat „Afirmacija vannastavnih aktivnosti kao najbolji nacin promovisanja i podrske darovitim ucenicima“, predložen od strane NVO „Dječiji savez“ iz Podgorice; Projekat „Mladi talenti za digitalnu budućnost“, predložen od NVO „INTER LINGUA“; Projekat „Krilima rada i talenta do uspjeha“, predložen od NVO „Unija srednjoškolaca“, iz Podgorice; Projekat „Istaknimo umjetničke talente“, predložen od NVO “Institut za socijalnu i obrazovnu politiku ISOP“ iz Danilovgrada; Projekat „Prepoznajmo velike dok su još mali!“, predložen od NVO „Fondacija prijatelji OŠ “Savo Pejanović“ iz Podgorice; Projekat „Talentovani učenik u centru“, predložen od NVO „Udruženje psihologa Crne Gore“ iz Podgorice; nije bilo raspoloživih sredstava.

Projekat „Korakom darovitosti kroz svijet programiranja“, predložen od NVU „Zbornica CG“ iz Nikšića; Projekat „Zelena energija – šansa za nove talente“; predložen od NVO „Energeko“ iz Podgorice; Projekat „Škola slikarstva za talente“, predložen od NVO „MREŽA 9“ iz Plava; nisu predloženi za finansiranje iz razloga što imaju prosjek broja bodova manji od 50.

Ova Odluka u skladu sa članom 32z Zakona o nevladinim organizacijama dostavlja se učesnicima konkursa i objavljuje se na internet stranici Ministarstva prosvjete, nauke, kulture i sporta i portalu e-uprave. Isto tako u smislu člana 32i Zakona o nevladinim organizacijama Komisija će u roku od 30 dana od dana objavljivanja ove odluke zaključiti sa nevladinim organizacijama kojima su dodijeljena sredstva za finansiranje projekata, odnosno programa, ugovore o načinu isplate, korišćenja sredstava, izvještavanju i nadzoru nad realizacijom projekata, odnosno programa.

U skladu sa navedenim odlučeno je kao u dispozitivu rješenja.

PRAVNA POUKA: Protiv ove odluke može se pokrenuti upravni spor tužbom kod Upravnog suda Crne Gore u roku od 20 dana od dana objavljivanja odluke.

 Predsjednica Komisije

 Slavica Ilinčić

\_\_\_\_\_\_\_\_\_\_\_\_\_\_\_\_\_\_\_\_\_\_\_